# data[].attributes.body
Kukaan ei halua olla trans, se on kamalaa.
Ei todellakaan tunnu hyvältä näin trans-nuorena.
Kun kotona ei hyväksytä, välit vanhemman kanssa ovat poikki. Oma keho ahdistaa, elämä ahdistaa… Kaikki ahdistaa.
Eduskunnassa saavat puhua mitä haluavat, eivätkä edes tajua kuinka syvällä heidän sanat tuntuvat.
Miksi ylipäätään transfobiset cis-ihmiset saavat eduskunnassa päättää meidän asioista. He eivät tiedä miltä meistä tuntuu, eivät ole valmiita etsimään tietoa.
Ainot tieto, jota he haluavat on se jota voi käyttää meitä vastaan.

# data[].attributes.body
Ahdistaa, vituttaa ja oksettaa se tieto siitä että eduskunnassa on niin monta ihmistä jotka ei nää meitä minään muuna kuin päästän vialla olevina friikkeinä jotka ei ansaitse ihmisoikeuksia. Onko se oikeasti niin kamalaa jos me vaan halutaan elää mahdollisimman mukavasti ja rauhassa?
t: 22v transmies

# data[].attributes.body
Translapsen äitinä tämä kuulostaa niin surulliselta. Hän joutuu päivittäin menemään kouluun, joka sukupuolittaa hänet väärin eikä ole mitään mahdollisuutta olla onnellinen. Kiusaamista tulee niin koulusta kuin näköjään eduskunnastakin. Jos kyseessä on vain mielen häiriö, niin miksi aikaa psykologille joutuu odottaa vuosikausia? Tässä tapauksessa sitä yritetään saada koulukiusaamisen jälkien poistamiseksi eikä sukupuolikokemuksen korjaamiseksi, mutta silti ihmettelen että jos kansanedustajat ovat sitä mieltä että lapseni tarvitsee hoitoa, niin miksi hän ei saa sitä? Miettikää itse tilannetta, että koko maailma alkaisi jatkossa kutsumaan teitä cismiehiä naisiksi, eikä kukaan uskoisi että olette miehiä. Miltä se tuntuisi? Sitä samaa tunnetta käy läpi täysin viaton lapseni.

# data[].attributes.body
Mä haluan elää, mä haluan että kun kävelen kadulla niin mun ei tarvitse pelätä että joku transfobiaa kuunnellu aivopesty juntti tulee ja tappaa mut vaan olemassa oloni takia. Amerikassa sitä on jo nähty, niin monia meidän sisaruksia on tapettu sen takia että he ovat trans ihmisiä.
Ja nyt tälläkin hetkellä Suomessa meitä syrjitään, eduskunta on saanu jo kähmiä meidän oikeuksia siten että meistä heikoimmat ja avuttomimmat eli lapset on jätetty pois tästä uudistuksesta. Monia meidän pikkusisaruksia tulee kuolemaan sen takia että heillä ei tule olemaan oikeutta olla itsensä. Toivon että te jotka meitä niin vihaatte kokisitte sen kivun ja tuskan miltä tuntuu olla koulussa kiusattu hylkiö koska on erilainen, kun ei ole ketään joka tukisi ja se köysi alkaa kutsumaan nimeä kun kipu on niin pahaa, joka kerta kun katsot peiliin näet vain kaiken mikä on väärin, mitä siinä ei kuuluisi olla ja toivon että arvon Ano Turiainen, Mauri Peltokangas sekä muut persut ja Päivi Räsänen muiden kristillis demokraattien kanssa ymmärtäisivät että kuten he, MINÄ HALUAN ELÄÄ !!! MINÄ HALUAN SELVITÄ JA HALUAN ETTÄ TULEVAT SISARENI SAAVAT ELÄÄ!!!

# data[].attributes.headline
Olen itse cis-nainen, enkä ole koskaan kokenut mitään konfliktia omaan sukupuoleen liittyen. Olen kylläkin biseksuaali, mutta en ole siitäkään koskaan kokenut mitään erityistä ongelmaa. Kuitenkin hirvittää ajatus näistä translain vastustajista ja siitä millaisia aasinsiltoja tässä vedetään mitä ihmeellisimpiin skenaarioihin. Kyseessä on kuitenkin ihan ihmisten sukupuoli-identiteetti mitä ei mielestäni voi kukaan toisen puolesta määrittää. En koe kovin olennaisesti ongelmaksi sitä, että sukupuolensa voi ilmoittaa toiseksi ilman lääkärin lausuntoa. En usko, että tätä prosessia kukaan käy hyvin vuoksi  ja tyyliin aina silloin kun se omaan agendaan sopii..että vaihdetaan ensin mieheksi että päästään kipuamaan uralla, ja sitten naiseksi kun kutsunnat kolkuttelee ovella. 🤦‍♀️

# data[].attributes.subject
Olen itse cis-nainen, enkä ole koskaan kokenut mitään konfliktia omaan sukupuoleen liittyen. Olen kylläkin biseksuaali, mutta en ole siitäkään koskaan kokenut mitään erityistä ongelmaa. Kuitenkin hirvittää ajatus näistä translain vastustajista ja siitä millaisia aasinsiltoja tässä vedetään mitä ihmeellisimpiin skenaarioihin. Kyseessä on kuitenkin ihan ihmisten sukupuoli-identiteetti mitä ei mielestäni voi kukaan toisen puolesta määrittää. En koe kovin olennaisesti ongelmaksi sitä, että sukupuolensa voi ilmoittaa toiseksi ilman lääkärin lausuntoa. En usko, että tätä prosessia kukaan käy hyvin vuoksi  ja tyyliin aina silloin kun se omaan agendaan sopii..että vaihdetaan ensin mieheksi että päästään kipuamaan uralla, ja sitten naiseksi kun kutsunnat kolkuttelee ovella. 🤦‍♀️

# data[].attributes.body
Cis-sukupuolisena en tietenkään voi olla tässä mikään asiantuntevin henkilö, mutta ajatus vihapuheisesta hallituksesta saa voimaan pahoin. Puhujista huokuu selvä tietämättömyys sekä asiantuntemattomuus ja on täysin asiatonta kohdistaa vihaa mihinkään ihmisryhmmään, varsinkaan jo kärsivään vähemmistöön.

# data[].attributes.body
Tässä viimeisen ~2 viikon aikana kun translain uudistus on ollut tapetilla on kyllä ollut melkein joka päivä huono päivä kun meistä transihmisistä kirjoitetaan mediassa niin kamalia asioita. Esim. (iltapäivä)lehdissä on julkaistu hirveästi kolumneja ja mielipidekirjoituksia, joiden sisältö on pelkästään transfobiaa ja hyvinkin samanlaisia juttuja kuin mitä eduskunnassa käsittely aikana kuullut puheenvuorot ovat olleet. On masentavaa joutua lukemaan/näkemään/kuulemaan jatkuvasti sisältöä jossa toivotaan ettei meitä transihmisiä olisi olemassa tai väitetään että me olemme kaikki jotakin kamalia luonnonoikkuja, sekaisin, ahdistelijoita yms. Vaikka tietää että tämä ei ole totta vaikuttavat nämä puheet omaan itsetuntoon ja mielialaan: on ollut raskasta olla minä. Yleensä olen ylpeästi oma itseni, mies joka sattuu myös olemaan transmies mutta juuri nyt se tuntuu raskaalta ja inhottavalta. Toivoisinkin, että sekä eduskunnassa että lehtien toimituksissa otettaisiin tiukempi linja sen suhteen mitä sopii sanoa/julkaista , sananvapauteen ei kuitenkaan kuulu se, että muita ihmisiä/ihmisryhmiä saisi vapaasti pilkata.
- Transmies 22v

# data[].attributes.body
Itse näin transnuorena tuntuu kyllä suoraan sanottuna hirveältä kuunnella meidän asioistamme päättävien ihmisten vertaavan transihmisiä sarjamurhaajiin ja pilvenpiirtäjiin, ja vaikka mihin. Itse kärsin päivittäisestä vihapuheesta/muusta halveksuvasta käyttäytymisestä ja syrjinnästä ihan vain transsukupuolisuuteni takia, ja tuntuu kauhealta kuunnella miten eduskunnassakin puhutaan transihmisistä. Voisin varmasti kuvitella , että se antaa transfoobikoille tietynlaista "validaatiota" tällaisen puheen ja muun loukkaavan käytöksen jatkamiseen.

Mutta hei, jatkakaa vaan te transfoobiset cissukupuoliset ihmiset ihan elämäänne, koska eihän se nyt mikään oikea ongelma ole, koska te ette joudu kärsimään vihasta joka päivä vain teidän sukupuolenne takia.

# data[].attributes.body
Puheenvuorot ovat todella toiseuttavia. Mikä erottaa nämä puheet vihapuheesta, ja miten eduskunnassa annetaan aidosti vihamielisten kommenttien kaikua saleissa?

Milloin tiede ja ihmisarvot ovat samanarvoisia mielipiteen, vihan ja kuulopuheiden kanssa? Milloin minä saan lopulta ihmisyyden tittelin?

# data[].attributes.body
Mua pelottaa ja ahdistaa jo tarpeeks se, että oon transihminen, mutta tällänen pelleily ja vihapuhe helvetti EDUSKUNNASSA menee jo kaikkien rajojen yli. Ensin ne vertas meitä sarjakuristajiin ja nyt meutä verrataan pilvenpiirtäjiin. Jotenki niin surullista ajatella, että tälläset ihmiset tekee päätöksiä meidän maassa ja silti puhuu tällästä paskaa.

Ja sit on myös juttu, että mun sukupuoli-identiteetti ei ole binäärinen sukupuoli ja se on kaikille ihmisille vielä isompi juttu, koska ne ei ymmärrä että sukupuoli-identiteetti on sosiaalinen konstrukti. Enkä ole varma nähdäänkö mua koskaan laillisesti muuna sukupuolena kun mun biologisena, koska en välttämättä näytä että oon trans.

On kyllä niin huvittavaa, että noi aikuiset puhuu miten tärkeetä nuorten mielenterveys on, mutta ei sitten kuitenkaan tue transnuorten mielenterveyttä ollenkaan. Eli ne ei nää transihmisiä oikeina ihmisinä joilla on tunteet vaan jonain mielenterveyshäiriönä. Alkaa vähän mietityttää, että pitäiskö sit lähtee täysikäisenä jonnekki muualle kun Suomeen jos täällä meitä näin kohdellaan.

Kaikki eduskuntalaiset saisi oikeasti HÄVETÄ itseään ja kaikkia muita eduskuntalaisia, koska tää on vaan niin epäinhimillistä.

# data[].attributes.body
Trans-keskustelussa tuntuu unohtuneen täysin, että täällä pelottavan ja vaikeaymmärteisen verhon takana on täysin yhtä arvokkaita ihmisyksilöitä tunteineen ja persoonallisuuksineen. Elämme sitä tuiki tavallista elämää, kuin kuka tahansa muukin, erotuksella että aivan liian suuri osa meistä on peloissaan ja huolestuneita identiteettinsä hyväksymisestä kanssaihmisissä. Emme ole vääristyneitä satuolentoja salaisine agendoinemme. Me haluamme vain olla ja tulla hyväksytyksi aivan kuin jokaisen oikeus olisi.
Trans-henkilönä tämänkaltainen julkinen keskustelu kansanedustajien toimesta herättää valtavasti surua ja epävarmuutta. Pelkoa siitä, että tämänkaltainen suhtautuminen tulee vahingoittamaan minua ja kaltaisiani muutenkin, kuin sanojen välityksellä.

# data[].attributes.body
Minä saatan itse olla vasta lapsi, mutta on pakko puhua tästä. Minä en ymmärrä yhtään miksi cis ihmiset tekevät meille lain? Transsukupuoliset ihmiset pitäisi itse saada tehdä oma laki EIKÄ CIS?? Translaki on ihan täyttä paskaa. Me tarvitaan paljon PALJON parempi laki. Eikö heitä kiinnosta transujen mielenterveys? Yli 40% transukupuolisista olevat yrittäneet tai miettineet itsemurhaa, ja tälleenkö Suomen translaki vastaa?? Minulla on monia transsukupuolisia kavereita ja itsekkin olen, en halua menettää heitä enkä itseäni koska meitä kiusataan tarpeeksi paljon jo joka paikassa. Tämä on aivan hirveää oikeasti. :((

# data[].attributes.body
Luulisi edes kansanedustajien ottavan kunnolla selvää aiheesta ennenkuin ruvetaan eduskunnassa ja tv lähetyksissä laukomaan vihapuhetta ja alentavaa tekstiä kansalaisista ja oikeista tuntevista ihmisistä. Suomella on vielä paljon tekemistä oikeaan tasa-arvoon niin trans ihmisten suhteen kuin muunsukupuolistenkin. On myös hyvin oksettavaa kuinka ollaan huolissaan ihmisten terveydentilasta mutta sitten sanotaan halventavia kommentteja miettimättä seuraamuksia tai vaikutuksia. Tälläiset kommentit ahdistaa ja pelottaa varmasti trans ihmisiä ja minua myös, koska aivan varmasti kansanedustajat tulevat laukomaan törkeitä kommentteja muunsukupuolisistakin tulevaisuudessa. Olen hyvin järkyttynyt jokaisen trans ihmisen puolesta.

# data[].attributes.body
Kansanedustajien puheissa sanotaan että sukupuolta vaihdetaan vuosittain jos uusi laki astuu voimaan. Aika varmasti voin kyllä sanoa että yleensä juridinen sukupuoli korjataan kerran, ja vaikka vaihtoja tulisi useampi, se todennäköisesti kuormittaisi yhteiskuntaa ja resursseja vähemmän kuin mitä nyt menee erittäin pitkässä prosessissa että saa vaihdettua sukupuolimerkinnän.

Ja jos pelottaa että miehet menevät naisten tiloihin ahdistelemaan, ongelma ei ole "helposti" vaihdettava sukupuolimerkintä vaan ne jotka harjoittavat häirintää. Jos translain evääminen on paras tapa pureutua tuollaiseen häirintään niin hohhoijjaa,,,

Sitten vielä urheilu josta paljon paasataan eduskunnassa. En itse ole kovin perillä tästä asiasta mutta olen kuullut että kaikkien urheilijoiden, sekä cis että trans, veriarvoja mitataan ja naisten sarjassa urheilevilla liian korkeat testosteroni tasot estävät kilpailun, olitpa cis tai trans. Eikä transurheilijat ole cisurheilijoita paremmin pärjänneet. Jos kansanedustajat jaksaisivat tehdä vähän taustatutkimusta asioihin eivätkä vaan mielestä keksisi tällaisia huonoja vastalauseita.

Asian käsittely turhauttaa, koska tiedän että 90% suomen väestöstä ei ole kovinkaan tietoinen transihmisistä tai miettinyt näitä asioita, jolloin he helposti omaksuvat nämä kansanedustajien sanomiset. Ja sitten vielä se että translakia sanotaan "omatunnonasiaksi" jolloin ei ole tarvetta niin suurelle ryhmäkurille. Me transihmiset ollaan ihmisiä ja tarvittais samanlaiset oikeudet kuin muillakin eikä kenenkään omatunnon pitäisi olla meidän oikeuksien välissä.

# data[].attributes.body
Tuntuu kun toi laki ei menis läpi ollenkaan. Huolestuttaa kovasti se miten ihmiset voivat päättää minun elämästä ja viedä oikeudet pois. Kuinka voidaan vaan sanoa ettei usko meidän oikeuksiin. En ole päässyt vielä edes aloittamaan sukupuolen korjausprosessia, koska olen liian sitä tai tätä. Olen odottanut vuodesta 2016. Tällaiset puheet saavat minut pelokkaaseen ja itkuiseen tilaan. Tuntuu, ettei kuulu mihinkään. Tuntuu, ettei maailma hyväksy minua ja ettei elämä ala vielä. Olen jo 25 ja pelottaa kuinka kauan tässä vielä menee. Ihmiset, jotka eivät usko näihin tärkeisiin asioihin, vievät kaiken elämänilon. Tuntuu kuin ainoa oikea vaihtoehto olisi kuolla. Olen juuri pari vuotta sitten päässyt eroon itsetuhoisuudesta. Jos se tulee takaisin, en osaa edes kuvailla sitä pettymystä.

# data[].attributes.body
Ahdistaa ihan jo pelkkä aiheen käsittely, kun tietää, että sieltä on tulossa vihapuhetta ja vähättelyä toisten ihmisten kokemuksista.

Varmaan kukaan vihapuhetta suoltanut kansanedustaja ei ole katsonut omaa vartaloaan niin vihaten kuin minä olen omaani. Vihaan sitä, että olen syntynyt tähän sukupuoleen, vihaan piirteitäni, ääntäni ja asemaani yhteiskunnassa. Tuskin monikaan transfoobikoista pelkää puhua siitä kuka on, katsoo peiliin ja miettii kuolemaa.

"Olisiko se parempi vaihtoehto, kuin elää tässä vääränlaisessa kropassa?"

Eikä tämä tuntemus ole ollut mielessäni vasta näin 28-vuotiaana. Olen jo 5-vuotiaana kokenut näitä tuntemuksia, olen 14-vuotiaana vihannut itseäni. Olen ollut masentunut ja harkinnut itsemurhaa useasti ja pitkään.

Miten ihminen, joka ei ole kokenut tälläistä voi noin vain julkisesti hyökätä minua kohtaan? Miten tämä yhteiskunta sallii sen?
Minä aikuisena osaan sulkea sen puheen pois. Miten nuoret? Lapset? Miten sellaiset, jotka kamppailevat samojen tuntemusten kanssa, kuin minä?

Tarvitsemmeko lisää nuorten ihmisten masennusdiagnooseja ja itsemurhia, ennen kuin asialle tehdään oikeasti jotain?
Se, että minä en uskaltanut tappaa itseäni, ei tarkoita etteikö joku muu uskaltaisi.

- Väsynyt, ahdistunut ja raivostunut muunsukupuolinen

# data[].attributes.body
Siitä ei oo pitkä aika kun mä vielä kyseenalaistin itseäni, että onko muunuskupuolisuus edes oikea juttu, varsinkin koska näyttäydyn niin femiinisesti. Jos mä olisin silloin kuullut ton Turtiaisen kommentin niin voin vaan kuvitella, miten pahalta se olisi tuntunut. Mä olen onnekas, koska mä olen sujut mun identiteetin kanssa, mutta kaikki ei ole ja ne on ne ihmiset, joihin nää kommentit tulee vaikuttamaan kaikkein eniten. Transnuoret on jo valmiiksi kohotetun itsemurhariskin alaisena ja mua huolestuttaa, miten monta elämää me menetetään näiden kommenttien takia. Se saattaa kuulostaa dramaattiselta mutta mua ei kiinnosta. Tässä on kyse oikeista ihmisistä ja heidän elämistä. Jos tällasta sanottais translapselle päin naamaa koulun pihalla, sitä kohdeltaisiin koulukiusaamisena. Mutta eduskunnassa tällanen puhe hyväksytään politiikan nimessä. Missä järki?

# data[].attributes.body
Tämä keskustelu mitä eduskunnassa on käyty on ollut todella oksettavaa. Täytyisi olla mahdollisuus saada kansanedustajat vastuuseen selkeästä vihapuheesta.

# data[].attributes.body
Se on todella huolestuttavaa ajatella, että tämmöisillä ihmisillä on näinkin paljon sananvaltaa. Usein ajattelen ettei kiinnosta mitä muut ajattelee, mutta on järkyttävää ajatella että transihmisten pelkkä olemassaolo on niin kuvottava ajatus joillekin että ne jauhaa semmoista paskaa.

En tiedä voiko sitä loukkaavampia asioita sanoa toiselle ihmiselle. En käsitä miten näitä asioita pystyy sanomaan ja samalla uskoa että saa vielä sympatiaakin asiasta.

Avoimen dehumanisoivan puheen ei pitäisi olla sallittua. Se ei ole läheskään asianmukaista ja alkaa jo pelottaa mihin tämä käytös johtaa.

# data[].attributes.body
vaikka en itse ole trans, tämä asia on lähellä sydäntä monen läheisen takia. Se että meidän "hyvinvointi valtiossa" joku joka ei hyväksy erilaisuutta on päättämässä yhtään mistään on ihan uskomatonta, sillä jos et tiedä miten syvältä se on, elää jokapäivä kokien itseinhoa ja ahdistusta omasta itsestään, kun kukaan ei pidä asioitasi tarpeeksi tärkeänä oikeasti tehdäkseen jotain. Minulla menee luotto tähän valtioon kun eduskunnassa on vieläkin tollasia kapeakatseisia ihmisiä. Kaikille transfobeille toivon sitä, että heillä olisi lapsi tai lapsenlapsi joka olisi trans niin ehkä näkökulma muuttuis.

# data[].attributes.body
Joka päivä pelottaa entistä enemmän olla transihminen Suomessa. Aina kun otetaan askeleita eteenpäin, samalla otetaan kymmenen taaksepäin. Puheenvuoroja kuunnellessa huomaa selkeästi, että monet ihmiset eivät edes halua ymmärtää tai hyväksyä, että olemme ihmisiä siinä missä muutkin. Varsinkin muunsukupuolisena olen varmasti heille vielä epäinhimmillisempi ajatus kuin transmiehet ja -naiset. En varmaan koskaan voi elää täysin omana itsenäni ja suren tätä ajatusta joka päivä. Se argumentti eniten satuttaa, että "sukupuolta voi sitten vaihtaa viikon tai vuoden välein", koska transpolilla hoidoissa eteenpäin pääseminen on äärimmäisen vaikea ja henkisesti haastava kokemus. Yritän kaikesta tästä huolimatta pitää jonkinlaista toivoa yllä asioista, vaikka joka päivä se muuttuu vaikeammaksi.

# data[].attributes.body
Näiden puheenvuorojen jälkeen, ei olisi milläänlailla outoa jos itsemurhaluvut lähtisivät nousuun. Niin nämä puheenvuorot saivat minut tuntemaan, itseni arvottomaksi, itseni vähäksi, itseni joksikin muuksi kuin ihmiseksi, minä joka teen töitä ihmisten parissa ja yritän olla aina hyvä, kiltti ja ystävällinen kaikille, saan kuulla suomen päätöstenteon kannalta tärkeiltä ihmisiltä olevani ihmisroskaa.. Samalla kun näitä puheenvuoroja pidetään, unohdetaan aivan täysin että meitä tuntevia sekä eläviä transihmisiä on täällä maan pinnalla jo, meitä on aina ollut ja meitä tulee aina olemaan.. Me emme halua satuttaa ketään, en tiedä mistä nämä pukukoppikauhukuvat tulevat, tai mistä ajatus siitä että kukaan vaihtaisi sukupuolimerkintäänsä vuoden välein, meillä elävillä ja tuntevilla transihmisillä ei ole tarvetta moiseen, me halutaan vaan elää.. Sekopäitä on ollut, ja tulee aina olemaan, mutta sen ei pitäisi sulkea pois sitä, että transihmisille kuuluu oikeus saada elää elämisen arvoista elämää

# data[].attributes.body
Jotain niin järkyttävää, että Suomen EDUSKUNNASTA löytyy henkilöitä, jotka puhuvat toisista ihmisistä vastaavalla tavalla. Kokoajan puhutaan muun muassa koulukiusaajista ja kiusaamisesta yli päätään, mutta ironisesti meidän päättäjissämme on kasa kiusaajia, jotka laskevat ihmisten ihmisarvoa vain heidän sukupuolensa takia. Se luo itsessä paitsi vihan, turhautuneisuuden ja surun lisäksi myös pelkoa. Pelkoa toisten ihmisten puolesta koska meidän eduskunnassa näytetään esimerkkiä että ihmisten halveksinta erilaisuuden takia on hyväksyttävää eikä heitä kuulu oikeastaan edes laskea ihmisiksi. Samaan aikaan puhutaan että transihmiset olisivat niitä jotka eivät olisi oikeustoimikelpoisia mutta edustajat eivät pysty erottamaan ihmisiä esineistä.

# data[].attributes.body
Transihmiset ovat jo vuosia kohdanneet syrjintää ja heidän elämänsä on tehty vaikeaksi lakien avulla. Ja tämä kaikki vain, koska he uskaltavat olla rohkeita.
On aivan järkyttävää kuulla, miten julkisessa ammatissa olevat ihmiset voivat vapaasti verrata transihmisiä rakennuksiin ja kutsua heitä mielenvikaisiksi, aivan kuin kyse ei olisi normaaleista ihmisistä. Nämä ihmiset ovat kansan valitsemia ammattiinsa, heidän pitäisi suojella kaikkia ihmisiä ja näyttää esimerkkiä kunniakkaalla käytöksellä joka ei loukkaa muita.

# data[].attributes.body
On ollut järkyttävää seurata trans aikuisena toisten aikuisten ihmiseten puhetta ja naurettavia tekosyitä siitä, miksi minä ja muut trans henkilöt emme ansaitsisi oikeuksia. En ymmärrä miten voi olla sallittua lietsoa aiheetonta pelkoa ja antaa vääristynyt kuva siitä minkälaisia trans ihmiset muka ovat. Tiettyjen herrojen ja rouvien puheenvuoroista voisi tehdä juomapelin: "juo joka kerta kun mainitaan naisten pukuhuoneet, armeija tai naisten vankila". Selkeästi paremman argumentin puutteessa käännytään pelotteluun sekä vihaan, jonka näkee nyt myös keskustelun kommenteissa siitä kuinka nyt ne pahat miehet jotka vain ilmoituksella vaihtavat sukupuolensa naiseksi tulevat tappamaan ja raiskaamaan meidän naiset ja lapset. En uskonut pääseväni elämässä tilanteeseen jossa minua verrataan murhaajiin, raiskaajiin ja pedofiileihin oman eduskuntani puheessa.

Sydämmeni särkyy jokaisen trans henkilön puolesta.

# data[].attributes.body
En tiedä mistä aloittaa. Olen pelännyt keskustelua siitä asti kun se alkoi. Olen yrittänyt suojata itseäni järkyttäviltä puheilta, missä meitä verrataan mielisairaiksi, objekteiksi ja mm. Tiktokin kommentit huutavat siitä, kuinka turhaa tämä lakikäsittely on. Teidän tietämättömien puheista haistaa sen, kuinka tietämättömiä olette ja kuinka paljon ennakkoluuloja teillä on meitä kohtaan. Ymmärrän sen, mutta te voisitte avartaa maailmankatsomustanne esimerkiksi keskustelemalla transihmisen kanssa, kuunnella vaikka mitä sanottavaa heillä on. Selkeästi teitä ei kiinnosta tutustua tarpeeksi aiheeseen ja olla ennakkoluuloinen. Se tekee minut todella todella surulliseksi. Me olemme myös ihmisiä, me ansaitsemme oikeuksia ihankuin valtaväestökin. Suosittelen lämpimästi päästämään ennakkoluuloista irti ja avartamaan maailmankatsomustanne!
-17v transnuori

# data[].attributes.body
Tärkeä aihe!

# data[].attributes.body
Että tämä trans keskustelu on vetänyt mielen matalaksi. Sekä olen huomannut että tämä paniikki ja lietsonta on vaikuttanut muidenkin ihmisten suhtautumiseen transsukupuolisiin.
Huolestuttavaa on myös se että moni tuntemani transihminen on joutunut lopettamaan trans aiheisten uutisten ja juttujen lukemisen ja katsomisen. Enään ei voi olla perillä edes omista asioista, ilman että kuormittuu kohtuuttomasti. Se että tulee verratuksi pilvenpiirtäjästä kanarianlintuun ei myöskään ole sivistynyttä puhetta kun puhutaan oikeista ihmisistä. Meilläkin on oikeus tulla nähdyiksi oikeina ihmisinä.

# data[].attributes.body
Tää translakia ympäröivä negatiivinen puhe on ollut osaltaan niin halveksivaa, surullista ja ahdistavaa. Mua ja varmasti joka ikistä muuta transnuorta pelottaa aivan suunnattomasti, että tällaiset ihmiset pääsee eduskuntaan ja vaikuttamaan sellaiseen asiaan kun mun ihmisoikeudet. Ei oo kerta tai kaksi kun tällanen translain vastustaminen eduskunnan jäseniltä on saanut mut kokaan ahdistusta pahoinvointiin asti, tulevaisuuden tuntumaan turhalta sekä tosissaan harkitsemaan ulkomaille muuttoa.
Ihan kamalan pelottavaa, että tällasia ajatuksia ja asioita saa edelleen avoimesti ja julkisesti kertoa muille. Tämähän on suoraan misinformaatiota ja osa menee vihapuheen puolelle. Niin ahdistavaa ja pelottavaa.
Oon niin väsynyt tähän, miten nämä ihmiset voi olla kansanedustajia ja esineellistää sekä maalata epärealistisia "kauhukuvia" omissa puheissaan trans-ihmisistä, kun tietävät omalla sananvallallaan olevan ison vaikutuksen. Tämä on suoraan jo valmiiksi opressoidun vähemmistön syrjintää.
Haluan elää elämääni rauhassa, tasa-arvoisena cis-ihmisten kanssa ilman tätä kamalaa pyöritystä ja syrjintää oman hallituksen jäseniltä. Onko tämäkin Suomessa, "hyvinvointi"valtiossa liikaa pyydetty?

- Väsynyt transnuori